Eelotsusetaotlus, mille on esitanud Nejvyšší správní soud (Tšehhi Vabariik) 30. novembril 2015 – Eko-Tabak s.r.o. versus Generální ředitelství cel
(kohtuasi C-638/15)
Kohtumenetluse keel: tšehhi
Eelotsusetaotluse esitanud kohus
Nejvyšší správní soud
Põhikohtuasja pooled
Kaebuse esitaja (kaebaja esimeses astmes): Eko-Tabak s.r.o.
Teine menetlusosaline (vastustaja esimeses astmes): Generální ředitelství cel
Eelotsuse küsimused
Kas kuivatatud, lamedat, ebastandardse kujuga, osaliselt eemaldatud leherootsudega lehttubakat ja/või selle osi, mida on eelkuivatatud ja kontrollitud tingimustel niisutatud ja milles on tuvastatud glütseriini ning mis on lihtsal ettevalmistamisel (purustamisel või käsitsi lõikamisel) suitsetatav, saab käsitada tubakatootena nõukogu direktiivi 2011/64/EL tubakatoodetele kohaldatava aktsiisi struktuuri ja määrade kohta (kodifitseeritud tekst) artikli 2 lõike 1 punkti c alapunkti ii või artikli 5 lõike 1 punkti a tähenduses?
Kui vastus esimesele küsimusele on eitav, siis kas nõukogu direktiivi 2011/64/EL tubakatoodetele kohaldatava aktsiisi struktuuri ja määrade kohta (kodifitseeritud tekst) artikli 5 kohaselt koostoimes artikliga 2 on õigusvastane liikmesriigi õigusakt, mis laiendab tubakatoodete aktsiisi tubakale, millele nõukogu direktiivi 2011/64/EL tubakatoodetele kohaldatava aktsiisi struktuuri ja määrade kohta (kodifitseeritud tekst) artiklid 2 ja 5 ei osuta ning mis küll ei ole suitsetamiseks mõeldud, kuid on siiski suitsetatav (on suitsetamiseks kõlblik ja sobiv) ja valmistatud lõpptarbijale müümiseks?
____________